Publication: Magyar Közlöny
Issue: MK-2002-64 (Year: 2002, Number: 64)
Era: 1990-2004
Section: a 40/2002. (V. 14.) FVM rendelethez
Paragraph Index: 450

4. A feldolgozott termékekre vonatkozó feltételek 4.1. A friss, a fagyasztott és a felengedtetett termékeknek meg kell felelni az I—II. fejezetben foglalt, valamint az A) pont szerinti általános higiéniai követelményeknek. 4.2. Ha feldolgozás során kezelést végeznek annak érdekében, hogy megakadályozzák a kórokozó mikroorganizmusok elszaporodását, vagy ez fontos tényezõ a termék tartósításában, akkor az állategészségügyrõl szóló külön jogszabályban foglaltak szerint kell eljárni. 4.3. A létesítmény mûködéséért felelõs személynek nyilvántartást kell vezetni az alkalmazott eljárásról. Ez az eljárás típusától függõen a hõkezelési idõ és hõmérséklet, a sótartalom, a pH-érték, a víztartalom stb. megfigyelésére és ellenõrzésére terjed ki. Írásban kell rögzíteni a termékek eltarthatóságára és tárolására vonatkozó adatokat, és ezeket az illetékes hatósági állatorvos rendelkezésére kell bocsátani. 4.4. Azoknál a termékeknél, amelyeket olyan eljárásokkal, mint a sózás, füstölés, szárítás vagy marinírozás, csak korlátozott idõtartamra tartósítanak, a csomagoláson jól láthatóan fel kell tüntetni az elõírt tárolási feltételeket. 4.5. Dobozolás Ha a halászati terméket légmentesen lezárt tartályokban sterilizálják, az alábbi követelményeket kell teljesíteni:

Source: https://magyarkozlony.hu/hivatalos-lapok/bfe311022d5f3622ec7c8799ffebc3dd980bc7f2/dokumentumok/9cdda6c1a32a13fff5652ea563de60cd8fa1a7f0/letoltes